Endel Jõgi

Endel Jõgi (välismaal Endel Rivers; sündinud 15. aprillil 1959 Eestis) on Eesti päritolu Austraalia muusik, helilooja ja muusikaprodutsent. 

Eestis tegi ta kaasa ansamblites Proov 583 (laulja ja kitarristina), Gunnar Grapsi Grupp (kitarristina), Linnu Tee (1986–1988 kitarristi ja klahvpillimängijana).

1987. aasta 24. veebruari keskpäeval ratsutas Jõgi seljale kinnitatud sinimustvalge lipuga umbes pool tundi mustal hobusel Tallinna Vanalinnas ja Toompeal, jõudes tiiru teha ka lossiõuel. Hobune oli vanalinna toodud ratsaspordibaasist kirjaliku palve alusel filmivõtete ettekäändel. Andnud hobuse Nevski katedraali juures üle, liikus Jõgi lipp käes Vabaduse väljaku taksopeatusse, kus ta lubati järjekorras esimeseks. Seejärel sõitis pidevalt arreteerimist oodanud mees taksoga Tallinnast välja ja varjas ennast umbes kuu aega tuttavate juures. Ametivõimud ja KGB vaikisid toimunu maha. Ilmselt peeti ka hiljem otstarbekaks tuntud muusikut mitte vahistada, sest muidu oleks teave aktsioonist jõudnud laia avalikkuseni.Küllo Arjakas. Uskumatu ilmutus 24. veebruaril 1987: sinimustvalgega ratsanik Tallinna vanalinnas Postimees, 23. veebruar 2013

1989. aastal kolis ta Austraaliasse. 2007. aastal hinnati Endel Jõgi loodud instrumentaalmuusika Austraalia tähtsaimal muusikaauhindade  konkursil "Musicoz" esikoha vääriliseks. Ta oli saatnud hindamisele kaks lugu, klassikaliste palade ning jazz fusion'i kategoorias, mis mõlemad jõudsid omas grupis finaali ning üks tõi ka esikoha.Endel Jõgi muusikasaavutused Austraalias. Estonian World Review.   

Viited

Kategooria:Eesti muusikud
Kategooria:Eesti kitarristid
Kategooria:Eesti muusikaprodutsendid
Kategooria:Eestlased Austraalias
Kategooria:Sündinud 1959